۱۰.جو اولوسلارآراسی ت‌رت بلگه‌سل اؤدوللرینه باش‌وورولار داوام ائدیر.
تورکیه رادیو تلویزیون قورومو ت‌رت‌دن وئریله‌ن آچیقلامادا، آماتور و حرفه‌ای بلگه‌سل فیلمچیلری دستکله‌مک مقصدیله ۲۰۰۹.جو ایلده باشلادیلان ت‌رت بلگه‌سل فیلم اؤدوللرینه مراجعتلرین داوام ائتدیگی بیلدیریلدی.
ت‌رت بلگه‌سل فیلم اؤدوللرینه اؤتن ایل ۷۸ اؤلکه‌دن ۶۷۷ بلگه‌سل فیلمین ایشتیراک ائتدیگی؛ فینالیست فیلملرین، ایستانبول‌دا یؤنتمنلرین سؤیله‌شی‌لرینین ده اولدوغو گؤستریملرده هونر سئورلرله بولوشدورولدوغو بیلدیریلن آچیقلامایا گؤره، بو ایل ده بلگه‌سل فیلم اؤدوللرینه یورد ایچی و دیشیندان قاتیلیمین چوخ اولماسی گؤزلنیلیر.
سون مراجعت تاریخی ۱۶ فوریه ۲۰۱۸ اولان ت‌رت بلگه‌سل اؤدوللرینده  اؤن اله‌مه‌نین نتیجه‌لری ۱۲ مارس ۲۰۱۸.جی ایل تاریخین‌ده آچیقلاناجاق. فینالا قالان فیلملر، ۱۰-۱۳ می ۲۰۱۸.جی ایل تاریخلرین‌ده  "ت‌رت بلگه‌سل گونلرینده" گؤستریله‌جک.
ایشتیراک شرطلرینی داشییان هر کسین پول‌سوز مراجعت ائدجیگی یاریشما‌نین قازانانلاری، ۱۴ می ۲۰۱۸ تاریخین‌ده اؤدول مراسیمین‌ده آچیقلاناجاق.
بو ایل یاریشما‌نین اولوسال حرفه‌‌ای بؤلومونده ۴۵ مین لیرا اولان ان یاخشی فیلم اؤدولو، اؤیرنجی فیلملری بؤلومونده ۲۰ مین لیرا اولاراق معین ائدیلیرکن، اولوسلارآراسی یاریشماداکی ان یاخشی فیلم اؤدولو ۱۰ مین یورو اولدو. بو اؤدوللردن باشقا، هر بؤلوموده ایکی اؤزل اؤدول ده وئریله‌جک.
یاریشمایلا باغلی مراجعت فورمو و آیرینتی‌لی بیلگیلره "www.trtbelgesel.com" اینترنت آدرسیندن اولاشیلابیلیر.
